***ОТЧЕТ***

***ЗА ДЕЙНОСТТА НА***

***НЧ“ЗОРА 1930“ СЕЛО ЧЕЛНИК***

***ЗА 2021ГОДИНА***

 В последните две години читалищата бяха сред първите институции,принудени да затворят вратите заради мерките срещу разпространението на пандемията обхванала целия свят.Така замряха фестивалите,концертите в салоните, прекъснаха срещите, дейността на клубовете,репетициите на певческите,танцовите и театралните състави също станаха невъзможни.Отложиха се всички тържества,чествания, мероприятия в читалището стана тихо.Събират се хора но рядко в малобройни групи.

**УВАЖАЕМИ ЧЛЕНОВЕ НА ЧИТАЛИЩЕТО,**

Изминалата 2021 година се записа в историята като година на изненади,изпитания,страхове,за нашето читалище бе една трудна година в организационно отношение.Бяхме изправени пред едни нови правила за влизане и излизане от епидемичната обстановка с различна продължителност да пренастроим своята работа така,че да спазваме правилата.Срещу всяка трудност се изправяхме и продължавахме напред.Основната ни културно просветна дейност,както с най-малките и с възрастните се ограничи много.Е,успяхме по някакъв начин да пренастроим работата си,за да продължим напред като се адаптирахме към новите условия на работа.Нашата читалищна институция не отстъпи от позицията си на културно-просветно сдружение и изпълни мисията си на такава,независимо от затворените пространства и забраната за събиране на хората.Повечето от проведените мероприятия се организираха и провеждаха на открито.Груповите занимания преминаха при спазване на всички епидемични изисквания поставени от здравните власти.

 Отчета за дейността на читалището отчита изпълнението на дейността по Годишната програма за развитие на читалищната дейност.Целта на тази програма бе да обедини усилията на местната общност за по-нататъшното развитие на читалището не само като важна обществена институция,но и читалището като културен и образователен център в общността.През отчетната година нашето читалище се предържаше и изпълняваше заложените като приоритетни цели:

**.**Поддържане на библиотеката и насърчаване към четенето

**.**Осигуряване на достъп до информация

**.**Опазване и популяризиране на културното многообразие-традиции,фолклор и развитие на техния потенциал

**.**Създаване на добри условия на действащите културни състави

**.**Насърчаване на талантливи деца с техните заложби в условията за изява и потенциално развитие

**.**Поддържане и съхраняване на имуществото и сграден фонд

**.**Продължаване на вече изградената екипна традиция,заедно с другите институции на територията на селото и общината за реализиране на съвместни културни мероприятия

**Основни дейности за изпълнение целите и задачите:**

 **І-БИБЛИОТЕЧНО-ИНФОРМАЦИОННА ДЕЙНОСТ:**

 Библиотеката е духовен и информационен център,заемащ водещо място в дейността на читалището.С изключително богатия си по съдържание фонд,библиотеката осигурява лесен достъп до информация.Тя е и притегателен център за населението,като място за комуникация в населеното място.Тук се съхраняват ценни книги и с всяка година се обогатяват и обновяват. През отчетния период библиотеката продължи своята дейност въпреки специфичната обстановка в страната,като стриктно се спазваха санитарно- хигиенни изисквания при пандемия.

 Библиотеката при читалището разполага с фонд-5001 единици,читатели-49 броя,от които до 14 години-10 броя.Посещенията през отчетния период са 1540 в заемна за дома и 79 в читалнята,заетите материали-2502 единици.Зачислени по инвентарната книга за 2021година са:дарения-13 книги и закупени 47 книги,отчислени-110 книги.

През отчетния период в библиотеката се организираха различни инициативи насочени към популяризирането на книжния фонд и изпълнение на основните задачи,запознаване на подрастващите с изискванията и условията и начина на ползване на литературата,пораждане интерес към четенето,възобновена традицията за разнос на книги по домовете с цел да се улеснят читателите в неравностойно положение,обогатяване на библиотечния фонд в зависимост от читателските търсения и потребности,продължихме изградената традиция за работа“Лятна творческа занималня“.Изготвени бяха кътове и витрини, като утвърден начин за популяризиране на творчеството на авторите или актуални годишнини и събития,материали изработени от клубовете към читалището. Продължихме да работим освен по-информационната и по извършване на компютърни и интернет услуги.Всичко това се прави с цел да се улесни достъпа на местното население до услуги,свързани с новите технологии,и от друга страна да се пести време и средства на хората и пътуване до града.Утвърждава се мястото на читалището като обществено значима институция със собствен принос в полза на гражданите.

 Нашата цел е библиотеката да развива своите фондове,да върви по-глобалния път на информационното общество и да бъде център за четене и информираност в населеното място.

 **ІІ-ЛЮБИТЕЛСКО ХУДОЖЕСТВЕНО ТВОРЧЕСТО:**

 Една от основните ни цели в дейността ни е подкрепа и насърчаване на любителското творчество,насочено към нематериалното културно наследство.Спомагане и изграждане на ценностна система и подрастващото поколение.Участие на любителските формации към читалището в общински, регионални и международни фестивали с цел достъп до културния продукт на най-широк кръг граждани,изграждане и популяризиране на талантливи деца,като се включва техния продукт в различни фестивали.

 Маскарадната група“Кукери“ която наброява 35 самодейци за съжаление през отчетения период, епидемията спря техните сценични изяви.Третата седмица на месец Февруари по традиция кукерите обикалят селото с благословия за здраве и берекет 2021г. ще остане незабравима за всички участници,заради пандемията кукерите обиколиха улиците без да влизат по домовете в неделя на центъра не се състоя традиционния по обичая,които всяка друга година разиграват пред широка публика. Групата участва в онлайн издание на ХV-ти Национален кукерски фестивал“Калипетрово 2021“където им бе присъдена Диплом,Грамота и парична премия за обичая“Кукери“.Всички те налагат своето активно присъствие и дават приноса си за разгръщане на широк спектър от разнообразни културни инициативи в селото и извън него.

 Групата за пресъздаване на обичаи която се състои от 15 самодееца на различна възрастова група е с участие в местните празници в Общинския празник“Модата се мени традициите остават“село Генерал Инзово. Участието и изявите на самодейните формации в местен,общински,регионален и национален мащаб дава шанс за изява на любителите,занимаващи се със сценично изкуство,а от другата страна среща публиката със сценичния продукт.По този начин самодейците създават изкуство, популяризират местните традиции и обичаи и ги предават на идното поколение.

 **ІІІ-КУЛТУРНО МАСОВА ДЕЙНОСТ:**

Дейността на читалището през 2021г. бе концентрирана основно в рамките на дейностите,планирани в културния календар на читалището.Неговата политика бе насочена към съхраняване на културните традиции.

 Традиционно проявите са организирани в партньорство между читалище,кметство,клуб на пенсионера и младежката организация.Съвместните дейности разшириха видимо формата,съдържание и капацитет на културния живот на територията на селото ни.

 Основните прояви в календара,които съумяхме да организираме въпреки извънредното положение в страната във връзка с пандемията са:

Два месеца продължи Лятната творческа занималня за малки и големи деца организирани от читалището.В програмата са включени разнообразни теми някои от които са“Да попеем заедно“,“Малкото,голямо четене“,“Театрална работилница“, „Правила за добро здраве“ и др.Темите дават на децата възможност да усвоят нови знания,да придобиват различни умения и да формират полезни навици.Ежедневните занимания осмислят свободното време на децата,поставят на правилна основа тяхното развитие и израстване със съчетаване на мислене,занимание и отдих,възможност за лична изява.

 Проявите организирани по повод местните,общинските и национални празници са 3Март,8 Март,22 Март,9 Май и така до като стигнем до последното мероприятие по повод 1 Октомври- Ден на възрастните хора,украсата и запалване светлините на елхата по повод настъпващите Коледни и Новогодишни празници.И тази изминала 2021год.,месеците когато бяха затегнати мерките по пандемията доста от мероприятията не се осъществиха но не по-наша причина.

 Друг акцент в работата на читалището е съхраняване и обогатяване на вече изградената музейна колекция,която се помещава в читалището.Подредена с традиционни местни предмети дарени от местните граждани,използвани в миналото от нашите деди,които реално представят бита и културата на селото ни.През изминалата година продължихме с допълване на колекцията с предмети дарени от нашите граждани.

 Социалното дистанциране и изолация ни отдалечи за кратко от нашите читатели,ползватели на услуги и потребители.Сега те най-остра нужда те изпитват от социални контакти и разговори.Най-вероятно когато вече ще можеми да се събираме на едно място,точно това ще правим-ще разговаряме.

 Читалищата са оцелявали и в по-лоши времена надяваме се,че следващите години ще бъдат по-благоприятни,по-спокойни за да успеем да обединим усилията си и да не спира, а да продължи културния живот в селото.Читалището ни върви по пътя на утвърждаването си като един мощен информационен-културен институт,за който възрастта и етноса нямат за нас значение. Важното за нас е,всеки посетител да бъде удовлетворен с отговора на своите въпроси.Защото ние работим с тях и за тях.

**ІV-ФИНАНСИРАНЕ:**

 През 2021година обезпечаването на читалищната дейност бе осъществена от:Държавна субсидия разпределена съгласно изискванията на ЗНЧ- за 1,5 щатна бройка,наеми,членски внос и дарения.Всички средства се изразходваха съгласно приетия бюджет на читалището.Средствата от 6000.00 за закупуване инвентар на читалището, които бяхме депонирани не се извърши поради причината:не осъществения ремонт сградата на читалището.

**V-МАТЕРИАЛНО - ТЕХНИЧЕСКА БАЗА:**

 По отношение материално- техническата база,нейното обновяване и поддържане е важно условие за развитието на читалищната дейност.Сградата на читалището се нуждае от ремонтни дейности.Най-важен и неотложен е ремонт на зрителната зала,която е в не добро състояние,също така и подмяна прозорците и боядисване на библиотеката.Физическата среда,в която ежедневно граждани от малки до големи,пребивават,бидейки ползватели на читалищните услуги трябва максимално да е естетизирана.Още повече,когато в същата тази физическа сграда хората се обучават и занимават с изкуство.Проекта който е разработен и спечелен от страна на Общината за извършване цялостен ремонт по сградата на читалището вече е подписан.Имаме уверението на ръководството на общината 2022 година ще се осъществи и дано.

**VІ-ОПРАВЛЕНЧЕСКА ДЕЙНОСТ:**

 Ръководния екип,който работи в читалището през отчетния период проведе 8 заседания и 1 редовно отчетно събрание. Усилията на ръководството бяха насочени към стриктното изпълнение на основните задачи и културната програма.Има нужната инициативност, екипност и подкрепа.Работи на доброволни начала и има потенциал и ентусиазъм да поддържа една добра гражданска позиция в малкото ни населено място.

 Пандемията успя да ни научи на търпение,дисциплина и отговорност към себе си и околните.В такъв период човек си дава сметка за важните неща от живота,степенувайки ги по приоритети.Важно е да запазим здрав разум,да се съхраним физически и психически.Пандемията е период от живота,който учи да ценим най-важното-здравето на нас и на околните.

 Уважаеми членове на читалището,това е една равносметка за изминалата 2021 година.Трудности има,проблеми има,но се надяваме с общи усилия да ги преодолеем,въпреки тежката епидемиологична обстановка в страната.Читалището ще се постарае и тази година да запази жив пламъка на Българския дух,традиция и култура,готово да приеме предизвикателствата на новото време и да продължава да прави красив делника и да изпълни със съдържание празника на местната общност.

***БЛАГОДАРЯ ЗА ВНИМАНИЕТО!***

 Приет на редовно отчетно събрание на читалището,проведено на …………………..2022год.

**СПИСЪЧЕН СЪСТАВ**

**НА РЪКОВОДСТВОТО НА НЧ“ЗОРА 1930“**

**СЕЛО ЧЕЛНИК,ОБЩ.“ТУНДЖА“-ЯМБОЛ**

**ЧИТАЛИЩНО НАСТОЯТЕЛСТВО:**

1.Донка Желязкова Колева

2.Димитринка Калудова Драганова

3.Надка Борисова Данева

Донка Желязкова Колева-**Председател на читалището**

Димитринка Калудова Драганова-**Секретар на читалището**

**ПРОВЕРИТЕЛНА КОМИСИЯ:**

1.Иванка Василева Атанасова

2.Иванка Матева Господинова

3.Тонка Пеева Иванова